
1
Kä cu naath ɛ loc i̱,
“Ɛŋa mi bi min canɛ liŋ ŋäth?
Kä ɛŋa ci Kuoth Nhial
buɔ̱mdɛ nyuɔ̱th ɛ mɔ?
2
Kɛ ɣöö ci ja̱ŋdɛ piith nhiamdɛ
ce̱tnikɛ juac,
ce̱tnikɛ piɛth jiaath mi
piɛɛr ko̱o̱tdä,
thilɛ jɛ ta̱a̱ kiɛ gɔɔy
mi dënɛ guic ɛ,
kä thilɛ mi dënɛ bɛc
kä nëndɛ.
3
Jɛn nyiɛrkɛ jɛ kä lökɛ jɛ
ɛ nɛy tin kɔ̱ŋ,
ɛ ram mi ruutni cuɔ̱c
kä ɛ gua̱n rikä,
jɛn ɛ ram mi tey nɛy tin kɔ̱ŋ
nhiamdiɛn kɛ jɛ,
lökɛ jɛ kä thilɛ ram mi
caar jɛ i̱, ɛ duɔ̱ɔ̱r.
4
“Kɛ thuɔ̱k ruutdɛ cuɔ̱cdan,
kä jɛn kapɛ rikɔn,
kä ŋotdɛ carnɛ jɛ duäcɛ Kuoth,
ci Kuoth jɛ jäk kä piny
kä cɛ jɛ duäc.
5
Ca jɛ moc buɔ̱ɔ̱t kɛ kui̱
dueerikɔn,
ca jɛ riac kɛ kui̱ jiäknikɔn,
duäc in ca ka̱m jɛ cɛ kɔn nöŋ mal,
kɛ buɔ̱ɔ̱tkɛ ca kɔn jak kä gɔw.
6
Ce̱t kɔn diaal kɛ det ti ci bath,
canɛ rɔ̱ ri̱t kɛ dupkɔn,
ci Kuoth Nhial dueerkɔn diaal
cu la̱th ni wi̱i̱dɛ.
7
“Ca jɛ ciɛŋ ɛ jiäk a cɛ cuuc,
kä ŋotdɛ thilɛ mi cɛ lat,
cua jɛ buɔth ce̱tnikɛ ruath
dɛ̈ɛ̈l mi wa ŋot,
cuɛ biɛt ce̱tnikɛ dɛl
nhiam raam mi ŋuk miemkɛ,
jɛn /kenɛ thokdɛ lɛp.
8
Cua jɛ yiɛn kä cua jɛ
kum kɛ lia̱a̱,
kä tëë kɛ ram mi diɛɛr
kä ri̱cnikɛ,
kɛ ɣöö ca jɛ woc muun teekä,
kɛ ca jɛ näk kɛ kui̱
dueeri nɛɛnikä?
9
Kä cua jɛ la̱th kɔ̱k kɛɛl
kɛ nɛy ti jiäk,
kä cua jɛ kony kɛɛl
kɛ ram mi riäŋ riäŋ,
cäŋ ni mëë thilɛ riɛk mi cɛ la̱t,
kä thilɛ kac mi cɛ lat.”
10
Kä cu Kuoth Nhial wee i̱,
“Ɛ ca̱rä ɛn ɣöö bɛ cuuc,
kä cɛ jɛ jak kä ɣöö bɛ cuuc,
cäŋ ni mëë cɛ rɔ thöp
ala muc kɛ kui̱ dui̱rä,
jɛn bɛ kuaykɛ nɛn,
bɛ jääny kɛ tëk,
kä jɛn bɛ cärkä tin göörä la̱t.
11
Kɛ kɔrɛ bɛ luɔt cucädɛ nɛn,
kä bi lɔcdɛ cu thuɔ̱k,
kɛ ŋäcdɛ kɛ ŋɔak ɛn ja̱ŋdä
min gua̱n cuŋni,
bɛ nɛy ti ŋuan jak kä
ji̱ cuŋni,
jɛn bɛ jiäkiɛn woc.
12
Kɛ kui̱c ɛmɔ bäkɛ moc
gua̱a̱th rɛy nɛɛni ti di̱t,
kä bɛ pɛ̈ɛ̈c da̱a̱k kɛnɛ
ram in bum,
kɛ ɣöö cɛ tëkdɛ thöp lia̱a̱,
kä ca jɛ kuɛn kɛɛl
kɛ ji̱ dueeri,
ŋotdɛ cɛ dueer nɛɛni ti ŋuan woc,
kä cɛ pälikä thiec kɛ kui̱
ji̱ dueeri.”
